open-index/open-wikipedia-markdown huggingface dataset:
Πρωτάθλημα καλαθοσφαίρισης Α1 εθνικής κατηγορίας ανδρών 2004-2005

## Πρωταθλητής

50px **[[ΚΑΕ Παναθηναϊκός Α.Ο.|Παναθηναϊκός Α.Ο.]]**

**Σύνθεση:** Αλβέρτης, Διαμαντίδης, Καλαϊτζής, Λάκοβιτς, Ξανθόπουλος,
Κουτλουάι, Σκεπάνοβιτς, Χατζηβρέττας, Παπανικολάου, Σάκοτα, Μπατίστ, Τσαρτσαρής, Μπάξτερ, Μίντλετον, Φέμερλινγκ, προπονητής: Ομπράντοβιτς.

## Κανονική περίοδος
### Βαθμολογία

### Πίνακας αποτελεσμάτων

## Πλέι οφ

***Φάση 1-8** (πρόκριση στις 2 νίκες)

***Φάση 1-4** (πρόκριση στις 3 νίκες)

***Τελικοί** (στις 3 νίκες)

δ.χ.= δε χρειάστηκε

## Τελική κατάταξη

## Πηγές
* Επίσημος ιστότοπος του ΕΣΑΚΕ
** Βαθμολογία
** Αποτελέσματα

Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2004 2005
Πρωταθλημα Ελλαδος Α1 Ανδρων 2004 2005
Κύκλος ύψους

**Κύκλος ύψους** ή **παράλληλος ύψους** ενός αστέρα ή άλλου ουράνιου σώματος ονομάζεται ο μικρός κύκλος που διαγράφει κάθε αστέρας κατά τη φαινομενική περιστροφή της ουράνιας σφαίρας. Ο κάθε κύκλος ύψους είναι παράλληλος προς τον μαθηματικό ορίζοντα.

* Δείτε σχετικά οριζόντιες συντεταγμένες

## Πηγές
* Δ. Κωτσάκης και Κ. Χασάπης: *Κοσμογραφία*, Αθήναι 1969

Κατηγορία:Κοσμογραφία
Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Μεσημβρινή διάβαση

Κατά τη φαινομενική περιστροφή της ουράνιας σφαίρας οι διάφοροι αστέρες, διαγράφοντας τους κύκλους απόκλισής τους, διέρχονται δύο φορές μέσα στο 24ωρο από τον μεσημβρινό του παρατηρητή. Αυτή η διέλευση ονομάζεται **μεσημβρινή διάβαση**.

Από τις δύο μεσημβρινές διαβάσεις (εντός του 24ώρου), αυτή που πραγματοποιείται στον άνω ημιμεσημβρινό καλείται *άνω μεσημβρινή διάβαση* (*Upper transit*) ενώ αντίθετα εκείνη που συμβαίνει στο κάτω ημιμεσημβρινό καλείται *κάτω μεσημβρινή διάβαση* (*Lower transit*).

Καθίσταται αντιληπτό ότι ένας αστέρας κατά τη μεσημβρινή διάβασή του έχει το μέγιστο αυτού αληθές ύψος **Ηλ**, θετικό κατά την άνω διάβαση και ελάχιστο κατά την κάτω, θετικό ή αρνητικό.

Η ιδιαίτερη σημασία της μεσημβρινής διάβασης των ουρανίων σωμάτων έγκειται στο γεγονός ότι εκείνη ακριβώς την στιγμή της διέλευσής τους, ο όποιος παρατηρητής τους (και ιδίως ο ναυτιλλόμενος) μπορεί να βρει το γεωγραφικό πλάτος της θέσης του χωρίς να χρειάζεται να επιλύσει κάποιο σφαιρικό τρίγωνο, αλλά πολύ απλά διοπτεύοντας με τη διόπτρα την απόκλιση αστέρος και μετρώντας το αληθές ύψος αυτού με τον εξάντα.

*Πολλοί αντί του όρου αυτού χρησιμοποιούν τον όρο **μεσουράνηση**. Έτσι διακρίνεται η *άνω μεσουράνηση* και η *κάτω μεσουράνηση* και κατ΄ επέκταση οι αστέρες *μεσουρανούν άνω* ή *μεσουρανούν κάτω*.
*Ιδιαίτερα για τον Ήλιο η άνω μεσημβρινή διάβαση λέγεται **μεσημβρία** ενώ η κάτω μεσημβρινή διάβαση λέγεται **μεσονύκτιο**.

Κατηγορία:Ουράνια μηχανική
Κατηγορία:Ουράνιο σύστημα συντεταγμένων
Κατηγορία:Σφαιρική αστρονομία
Τζέιμς Πρέσκοτ Τζάουλ

Ο **Τζέιμς Πρέσκοτ Τζάουλ** (αγγλικά: *James Prescott Joule*, 24 Δεκεμβρίου 1818 - 11 Οκτωβρίου 1889) ήταν Άγγλος φυσικός, μαθητής του Τζον Ντάλτον, που συνέβαλε στην ανάπτυξη των σύγχρονων γνώσεων σε επιστημονικά πεδία όπως η θερμότητα, ο ηλεκτρισμός και η θερμοδυναμική. Υπήρξε από τους πρώτους που διέγνωσαν την αναγκαιότητα και τη σημασία που έχουν για τις επιστήμες οι ακριβείς μετρήσεις των φυσικών φαινομένων και σε όλη του τη ζωή ασχολήθηκε με την ανεύρεση ποσοτικών σχέσεων ανάμεσα στα φυσικά μεγέθη.

## Βιογραφία
Ο Τζάουλ γεννήθηκε στις 24 Δεκεμβρίου του 1818 στο Σάλφορντ και ήταν γιος του εύπορου ζυθοποιού Μπέντζαμιν Τζάουλ και της συζύγου του Άλις Πρέσκοτ. Ήταν αυτοδίδακτος και διδάχθηκε κατ’ οίκον από τον διάσημο επιστήμονα Τζον Ντάλτον. Επίσης επηρεάστηκε έντονα από τον χημικό Γουίλλιαμ Ανρί. Από νεαρή ηλικία έδειξε ιδιαίτερο ενδιαφέρον για τον ηλεκτρισμό. Πραγματοποιούσε πειράματα μαζί με τον αδελφό του, ακόμη και δίνοντας ηλεκτρικά σοκ ο ένας στον άλλο ή στους υπηρέτες της οικογένειας.

Στην ενήλικη ζωή του ανέλαβε τη διαχείριση της οικογενειακής ζυθοποιίας, ενώ η επιστήμη αποτελούσε για εκείνον ένα σοβαρό αλλά παράλληλο ενδιαφέρον. Γύρω στο 1840 άρχισε να μελετά το ενδεχόμενο αντικατάστασης των ατμομηχανών της ζυθοποιίας με τον νεοεφευρεθέντα ηλεκτρικό κινητήρα. Τα πρώτα επιστημονικά του άρθρα δημοσιεύθηκαν στα Annals of Electricity του William Sturgeon.

Κινούμενος τόσο από οικονομικά κίνητρα όσο και από επιστημονική περιέργεια, επιδίωξε να προσδιορίσει ποια πηγή ενέργειας ήταν αποδοτικότερη. Το 1841 διατύπωσε τον πρώτο νόμο του Joule, σύμφωνα με τον οποίο η παραγόμενη θερμότητα από ένα ηλεκτρικό ρεύμα είναι ανάλογη με το τετράγωνο της έντασής του ρεύματος και την ηλεκτρική αντίσταση του αγωγού.

## Έργο
Η δεκαετία 1837-1847 ήταν η πιο ενεργός ερευνητική του περίοδος. Το 1838 δημοσίευσε στα «*Χρονικά του Ηλεκτρισμού*» την περιγραφή της ηλεκτρομαγνητικής μηχανής την οποία είχε εφεύρει, ενώ δύο χρόνια αργότερα δημοσίευσε τα πρώτα αποτελέσματα επί του μηχανικού ισοδύναμου της θερμότητας το οποίο και προσδιόριζε με τέσσερις διαφορετικούς τρόπους. Το 1843 δημοσίευσε ένα υπόμνημα για την θερμότητα που εκλύεται κατά την ηλεκτρόλυση του ύδατος και το 1847 ανήγγειλε τις εργασίες του στην επαλήθευση του αξιώματος της διατήρησης της ενέργειας.

Για τις έρευνες του εκείνες έγινε γνωστός στον ευρύτερο επιστημονικό κύκλο, με συνέπεια ο διάσημος τότε φυσικός Λόρδος Κέλβιν να τον κάνει συνεργάτη του σε πολλά θέματα της Φυσικής. Όλα τα έργα του Τζάουλ έχουν εκδοθεί από την Φυσική Εταιρεία του Λονδίνου σε δύο τόμους το 1884 και το 1887.

## Δείτε επίσης
* Φαινόμενο Τζάουλ
* Φαινόμενο Τζάουλ - Τόμσον

## Παραπομπές


## Εξωτερικοί σύνδεσμοι
* 

Κατηγορία:Άγγλοι φυσικοί
Κατηγορία:Φυσικοί του 19ου αιώνα
Εργοστάσιο

Το **εργοστάσιο** είναι ένα κτήριο μέσα στο οποίο, με τη βοήθεια των μηχανημάτων και τη σημαντικότατη συνεισφορά εργασίας από τους εργάτες, παράγονται σήμερα όλα σχεδόν τα βιομηχανικά είδη, είτε αυτά χρειάζονται πάλι για την παραγωγή (όπως μηχανές κλπ.) είτε είναι καταναλωτικά αγαθά.

Το εργοστάσιο είναι προϊόν της σοβαρής οικονομικής ανάπτυξης που επέφεραν στην Ευρώπη οι ανακαλύψεις των άγνωστων στο 13ο - 14ο αι. μ.Χ. από τη μια κι από την άλλη η ανακάλυψη της ατμομηχανής, του ηλεκτρισμού και άλλων επιστημονικών ή τεχνικών τελειοποιήσεων.

Το εργοστάσιο είναι εκείνη η οικονομική μονάδα πάνω στην οποία στηρίχτηκε και η δημιουργία μιας καινούριας  κοινωνίας, της καπιταλιστικής, που αυτό σημαίνει τη δημιουργία δύο νέων αντίπαλων τάξεων της αστικής  και της εργατικής .

Το εργοστάσιο είναι ο βασικότερος παράγοντας που συνετέλεσε στη δημιουργία των πόλεων με τη σημερινή τους έννοια και μορφή, γιατί στάθηκε ο πόλος συσπείρωσης των φτωχών και άνεργων αγροτών, αρχίζοντας από το 15ο και κυρίως το 16ο αι. μ.Χ. Τα πρώτα εργοστάσια φτιάχτηκαν στην Ολλανδία (που θεωρείται και η πρώτη καπιταλιστική χώρα), όμως τη μεγαλύτερη ανάπτυξή τους πήραν το 18ο και 19ο αι. στην Αγγλία.

## Εξωτερικοί σύνδεσμοι

Κατηγορία:Βιομηχανία
Κατηγορία:Κτίρια και κατασκευές ανά είδος
Κατηγορία:Βιομηχανική επανάσταση
Εργοστασιο
Κατηγορία:Βιομηχανικά κτίρια
Όμπλαστ του Αρχάγγελσκ

Το **Όμπλαστ του Αρχάγγελσκ**¹ () είναι ομοσπονδιακό υποκείμενο της Ρωσίας, υπαγόμενο στο Βορειοδυτικό Διαμέρισμα. Πρωτεύουσά της είναι το ιστορικό λιμάνι Αρχάγγελσκ (348.783 κάτοικοι - απογρ. 2010, *ελλ: Αρχάγγελος*), χτισμένο στις εκβολές του ποταμού Ντβίνα. Πέραν των ηπειρωτικών εδαφών, στην περιφέρεια υπάγονται τα νησιά Σολοβέτσκυ στον κόλπο Ονέγκα, όπως και κάποιες ρωσικές κτήσεις στον Αρκτικό ωκεανό: η Νόβαγια Ζεμλιά και τα νησιά του Αρχιπελάγους του Φραγκίσκου Ιωσήφ.

Η μεγάλη πλειοψηφία του πληθυσμού είναι ρωσικής καταγωγής (94%). Οι αυτόχθονες πληθυσμοί δεν ξεπερνούν συνολικά τους 10.000 κατοίκους.

¹ Στο χάρτη η Περιφέρεια Αρχάγγελσκ απεικονίζεται μαζί με τη Νενετσία, η οποία (ως *θύλακας*) είναι τυπικά συνδεδεμένη μαζί της, αν και αποτελεί ξεχωριστό ομοσπονδιακό υποκείμενο. Το Δεκέμβριο του 2007 θα γίνει δημοψήφισμα για την απορρόφηση της Νενετσίας από την περιφέρεια. Ακόμη, μέχρι την απορρόφηση της Νενετσίας από την περιφέρεια, η έκταση της περιοχής (Περιφέρεια Αρχάγγελσκ), ήταν 577.400 τ. χλμ. 

## Παραπομπές


## Εξωτερικοί σύνδεσμοι
* 
*  


Κατηγορία:Βορειοδυτικό Ομοσπονδιακό Διαμέρισμα
Αρχάγγελσκ
Ευρωμπάσκετ 1999

Η διοργάνωση του ευρωπαϊκού πρωταθλήματος καλαθοσφαίρισης ανδρών το 1999 (γνωστό και ως **Ευρωμπάσκετ 1999**) ήταν η 31η, η οποία οργανώθηκε από τη FIBA Europe. Το τουρνουά διοργάνωσε η Γαλλία, από τις 21 Ιουνίου ως τις 3 Ιουλίου του 1999. Νικήτρια ήταν η εθνική ομάδα της Ιταλίας, η οποία μετά τον χαμένο τελικό της προηγούμενης διοργάνωσης στο Ευρωμπάσκετ της Ισπανίας κατάφερε να ανέβει στο ψηλότερο σκαλί του βάθρου, με αντίπαλο την Ισπανία στον τελικό, κερδίζοντάς την με 64–56, ενώ συνολικά είχε 7 νίκες και 2 ήττες. Κατά μια ενδιαφέρουσα ιστορική σύμπτωση, το προηγούμενο Ευρωμπάσκετ που διοργάνωσε η Γαλλία ήταν αυτό του 1983, το οποίο είχε κερδίσει πάλι η Ιταλία, σε έναν τελικό με αντίπαλο και πάλι την Ισπανία. Αυτό ήταν επίσης το Ευρωμπάσκετ στο οποίο η Ελλάδα κατέλαβε την τελευταία θέση της διοργάνωσης, προκαλώντας μεγάλη απογοήτευση στους φιλάθλους της. Ωστόσο, είναι αναγκαίο να τονιστεί ιστορικά ότι η Εθνική Ελλάδος είχε πάει κυριολεκτικά «μισή» σε αυτή τη διοργάνωση, καθώς τις τελευταίες λίγες μέρες πριν την έναρξη του Ευρωμπάσκετ είχε σημειωθεί ένα απίστευτο μπαράζ διαδοχικών τραυματισμών σε 6 από τους βασικούς παίκτες της, στις προπονήσεις κατά το στάδιο της τελικής προετοιμασίας, με αποτέλεσμα να αγωνιστεί χωρίς 6 από τους βασικούς παίκτες της. 

## Τελική Κατάταξη

## Προκριματικός Γύρος
### Γκρουπ A

### Γκρουπ B

### Γκρουπ Γ

### Γκρουπ Δ

## Δεύτερος προκριματικός γύρος
### Γκρουπ Ε

### Γκρουπ Στ

## Φάση Νοκ-Άουτ

### Θέσεις 5 ως 8

## Βραβεία και Στατιστικά

* **Καλύτερη Πεντάδα**:
** 20px| Αντουάν Ριγκοντό
** 20px| Αλμπέρτο Ερέρος
** 20px| Αρτούρας Καρνισόβας
** 20px| Άρβιντας Σαμπόνις
** 20px| Τόνι Κούκοτς

* **Κορυφαίος Σκόρερ**: 20px| Αλμπέρτο Ερέρος (173 πόντοι / 19,2 μ.ο.)
* **Κορυφαίος Ριμπάουντερ**: 20px| Άρβιντας Σαμπόνις (8,5 μ.ο.)
* **Περισσότερες ασίστ**:  Τόνι Κούκουτς (6,3 μ.ο.)

* Εθνική Ελλάδος: Γιώργος Σιγάλας, Δημήτρης Παπανικολάου, Άγγελος Κορωνιός, Γιάννης Γιαννούλης, Νίκος Μπουντούρης, Γιώργος Καράγκουτης, Γιώργος Καλαϊτζής, Γιώργος Μπαλογιάννης, Ιάκωβος Τσακαλίδης, Μιχάλης Κακιούζης, Βασίλης Σούλης.

## Εξωτερικοί σύνδεσμοι
* FIBA Europe Eurobasket 1999

1999
Ευρωπαικο Πρωταθλημα Καλαθοσφαιρισης Ανδρων 1999
Ευρωπαικο Πρωταθλημα Καλαθοσφαιρισης Ανδρων 1999
Αυτόνομος θύλακας της Νενετσίας

Ο **Αυτόνομος θύλακας της Νενετσίας** (ρωσικά: Нене́цкий автоно́мный о́круг) είναι ομοσπονδιακό υποκείμενο της Ρωσίας, υπαγόμενο στο Βορειοδυτικό Διαμέρισμα. Πρωτεύουσά του είναι το παραποτάμιο λιμάνι Ναριάν-Μαρ (21.658 κάτοικοι - απογρ. 2010).

Το καθεστώς του *Αυτόνομου θύλακα* της Νενετσίας οφείλεται στην ύπαρξη δύο φθινόντων αυτοχθόνων λαών, των σαμογετών Νένετς (18,7%) και των Κόμι (10,9%). Πάντως η πλειοψηφία του πληθυσμού είναι Ρώσοι (62,4%).

## Σημειώσεις


## Παραπομπές


## Εξωτερικοί σύνδεσμοι
* 


Νενετσια
Πατριάρχης Αντιοχείας Ιγνάτιος Δ΄

Ο **Πατριάρχης Ιγνάτιος Δ΄** (κατά κόσμον *Χαμπίμπ Χαζίμ*, Μουχάρντεχ, 17 Απριλίου
1920 - Βηρυτός, 5 Δεκεμβρίου 2012) ήταν ο 170ος προκαθήμενος του Ελληνορθόδοξου Πατριαρχείου Αντιοχείας, ο τρίτος κατά σειράν Πρεσβειών των Ορθοδόξων Πατριαρχών, αμέσως μετά τούς Πατριάρχες Κωνσταντινουπόλεως και Αλεξανδρείας, κατέχοντας τον τίτλο: *[[Ελληνορθόδοξος Πατριάρχης Αντιοχείας|*]].

## Βιογραφικά στοιχεία
Γεννήθηκε στις 17 Απριλίου
1920 στο Mhardey της Συρίας. Ανήκε σε ευσεβή ορθόδοξη αραβική οικογένεια και από νωρίς έδειξε κλίση για τα εκκλησιαστικά. Χειροτονήθηκε διάκονος ενώ σπούδαζε φιλολογία στη Βηρυτό. Το 1945 πήγε στο Παρίσι, όπου σπούδασε στο Θεολογικό Ινστιτούτο του Αγίου Σεργίου. Μετά την επιστροφή του στη Μέση Ανατολή, ίδρυσε την Ορθόδοξη Θεολογική Σχολή στο Μπαλαμάντ του Λιβάνου.

Το 1961 χειροτονήθηκε Επίσκοπος Παλμύρας και το 1966 εξελέγη Μητροπολίτης Λαοδικείας στη Συρία. Στις 2 Ιουλίου 1979 εξελέγη Πατριάρχης Αντιοχείας με το όνομα Ιγνάτιος Δ'.

Απεβίωσε στις 5 Δεκεμβρίου 2012 μετά από νοσηλεία σε νοσοκομείο του Λιβάνου.

## Παραπομπές


Ιγνάτιος Δ
Κατηγορία:Σύροι ιεράρχες
Όμπλαστ του Τσελιάμπινσκ

Το **Όμπλαστ του Τσελιάμπινσκ** (ρωσικά: *Челя́бинская о́бласть*) είναι ομοσπονδιακό υποκείμενο της Ρωσίας. Υπάγεται στο Ουραλικό Διαμέρισμα και συνορεύει στα νότια με το Καζακστάν.

Πρωτεύουσά του όμπλαστ είναι το Τσελιάμπινσκ (1.130.132 κάτοικοι - απογρ. 2010), ένα από τα σπουδαιότερα κέντρα βαριάς βιομηχανίας σε ολόκληρη τη χώρα. Άλλες μεγάλες πόλεις (και επίσης σημαντικά βιομηχανικά κέντρα) είναι το Μαγκνιτογκόρσκ (407.775), το Ζλατούστ (*Άγιος Χρυσόστομος*, 174.962) και το Μιάς (151.751).

Σύμφωνα με την απογραφή του 2002, κύριο εθνικό στοιχείο του όμπλαστ είναι το ρωσικό (82,3%). Ακολουθούν οι τάταροι (5,7%) και μια σειρά άλλων εθνοτήτων, από τις οποίες καμία δεν ξεπερνά το 5%.

## Παραπομπές


## Εξωτερικοί σύνδεσμοι
* 
* Επίσημος ιστοχώρος (στην αγγλική)

Τσελιαμπινσκ
Κατηγορία:Σιβηρία
Όμπλαστ του Κουργκάν

Το **Όμπλαστ του Κουργκάν** (ρωσικά: *Курга́нская о́бласть*) είναι ομοσπονδιακό υποκείμενο της Ρωσίας, υπαγόμενο στο Ουραλικό Διαμέρισμα. 

Πρωτεύουσά της περιφέρειας είναι το Κουργκάν (333.606 κάτοικοι - απογρ. 2010). Πήρε το όνομά του από την πληθώρα αρχαίων κουργκάν (*θολωτοί τάφοι - λέξη τουρκικής προέλευσης*) που απαντώνται στα εδάφη του.

## Παραπομπές


## Εξωτερικοί σύνδεσμοι
* 

Κουργκαν
Κατηγορία:Σιβηρία
Αιολικό Πάρκο «Μανολάτη - Ξερολίμπα»

thumb|400px|Το αιολικό πάρκο Μανολάτη - Ξερολίμπα. Στη λήψη αυτή διακρίνονται οι 8 από τις 17 ανεμογεννήτριες
Το **[[αιολικό πάρκο]]** στη θέση «**Μονολάτη-Ξερολίμπα**» του Δ.Δ. Διλινάτων του Δήμου Αργοστολίου του Νομού Κεφαλληνίας, επίσης γνωστό ως αιολικό πάρκο "Τετράπολις", αποτελείται από 17 ανεμογεννήτριες με ονομαστική ισχύ 800KW η κάθε μια, συνολικά δηλαδή το πάρκο αποδίδει ισχύ 13,6 MW. Οι ανεμογεννήτριες είναι τριών πτερυγίων, τύπου Enercon E-48, ενώ η εταιρεία που ανέλαβε την κατασκευή και την εκμετάλλευση του συγκροτήματος είναι η «Τετράπολις Αιολικά Πάρκα Α.Ε.», η οποία σήμερα ονομάζεται "Ελληνική Τεχνοδομική Άνεμος Α.Ε"  και ανήκει στον όμιλο ΕΛΛΑΚΤΩΡ Α.Ε.. Το αιολικό πάρκο είναι διασυνδεδεμένο με το εθνικό δίκτυο ηλεκτροδότησης από τον Οκτώβριο του 2005 και βρίσκεται σε εμπορική λειτουργία από τον Ιανουάριο 2006. 

## Παραπομπές


## Εξωτερικοί σύνδεσμοι
* Enercon E-48
* ΕΛΛΑΚΤΩΡ Α.Ε.

Μανολάτη
Κατηγορία:Κεφαλονιά
Όμπλαστ του Τιουμέν

Το **Όμπλαστ του Τιουμέν** (ρωσικά: *Тюме́нская о́бласть*) είναι ομοσπονδιακό υποκείμενο της Ρωσίας, υπαγόμενο στο Ουραλικό Διαμέρισμα. 

Σημαντικότερες πόλεις του όμπλαστ είναι το Τιουμέν (581.907 κάτοικοι - απογρ. 2010) και το Τομπόλσκ (99.694). Το Τομπόλσκ είναι μάλιστα η αρχαιότερη ρωσική πόλη ανατολικά των Ουραλίων - ιδρύθηκε το 1586 από κοζάκους μισθοφόρους, κατά τη διάρκεια της πρώτης απόπειρας των Ρώσων να εποικίσουν τη Σιβηρία.

Κυρίαρχο εθνικό στοιχείο είναι οι ρώσοι (71,6%) και ακολουθούν οι τάταροι (7,2%) και οι ουκρανοί (6,5%).

## Σημειώσεις


## Παραπομπές


## Εξωτερικοί σύνδεσμοι
* 


Κατηγορία:Σιβηρία
Τιουμεν
Ωμ (μονάδα μέτρησης)

[thumb|250px|Το [πολύμετρο μπορεί να χρησιμοποιηθεί για την μέτρηση της αντίστασης σε Ωμ (Ohm)]]

**Ωμ** ή **Ohm** (συμβολίζεται με το ελληνικό γράμμα Ω) ονομάζεται η μονάδα μέτρησης του Διεθνούς Συστήματος για την μέτρηση της ηλεκτρικής (ή ωμικής) αντίστασης για συνεχές ρεύμα. Σε περίπτωση εναλλασσόμενου ρεύματος, το φυσικό μέγεθος που μετράται σε Ωμ είναι η εμπέδηση. Αντιστάτης, ωμικής αντίστασης 1 Ωμ προκαλεί στα άκρα του πτώση τάσης 1 V όταν διαρρέεται από συνεχές ρεύμα 1 A. Η μονάδα Ωμ πήρε το όνομά της από τον Γερμανό φυσικό Γκέοργκ Ωμ, οι μετρήσεις του οποίου τον οδήγησαν στη διατύπωση του ομώνυμου νόμου, που περιγράφει την αναλογία της ποσότητας συνεχούς ρεύματος με το λόγο της διαφοράς δυναμικού προς την ωμική αντίσταση του αγωγού.

Ένα Ωμ αναλύεται σε θεμελιώδεις μονάδες με τον εξής τρόπο:

:\Omega = \dfrac{\mbox{V}}{\mbox{A}} = \dfrac{\mbox{m}^2 \cdot \mbox{kg}}{\mbox{s}^{3} \cdot \mbox{A}^2}

## Πηγές
* Κ. Δ. Αλεξόπουλος, Δ. Μαρίνος *Φυσική - Ηλεκτρισμός*, Αθήνα, 1971

## Δείτε επίσης

* ο ομώνυμος νόμος
* Γκέοργκ Ωμ

Κατηγορία:Μονάδες ηλεκτρισμού
Κατηγορία:Παραγόμενες μονάδες του SI
Αυτόνομος θύλακας των Γιαμάλων Νένετς

Η **Αυτόνομη περιφέρεια των Γιαμάλων Νένετς** (ρωσικά: Яма́ло-Нене́цкий автоно́мный о́круг, προφέρεται: Γιαμάλο-Νενέτσκιϊ αβτονόμνιϊ όκρουγκ) ή **Γιαμαλία** είναι ομοσπονδιακό υποκείμενο της Ρωσίας, υπαγόμενο στο Ουραλικό Διαμέρισμα. Από τα εδάφη της εξάγεται το περισσότερο φυσικό αέριο σε ολόκληρη τη χώρα.

Πρωτεύουσα της Γιαμαλίας είναι το Σαλεχάρντ (42.544 κάτοικοι - απογρ. 2010), αλλά μεγαλύτερες πόλεις είναι το Νογιάμπρσκ (110.620) και το Νόβι Ουρενγκόι (104.107). 

Η περιφερια  οφείλει το νομικό της καθεστώς και την ονομασία της στους Γιαμάλους Νένετς, οι οποίοι κατοικούσαν στην περιοχή πριν την έλευση των Ρώσων αλλά σήμερα αντιπροσωπεύουν μόνο το 5,2%. Κυρίαρχη εθνότητα είναι οι Ρώσοι (58,5%), με δεύτερους τους Ουκρανούς (13%) και τρίτους τους τατάρους (5,5%). Άλλοι πληθυσμοί (Χαντί, Κόμι κτλ) απαντώνται σε μικρότερους αριθμούς. 

## Διοίκηση
Κυβερνήτης είναι ο Ντμίτρι Αρτιούκοφ από τις 29 Μαΐου 2018 και επανεξελέγη τον Σεπτέμβριο του 2023.

## Παραπομπές


## Εξωτερικοί σύνδεσμοι
* 


Κατηγορία:Σιβηρία
Όμπλαστ του Σβερντλόφσκ

Το **Όμπλαστ του Σβερντλόφσκ** (ρωσικά: *Свердло́вская о́бласть*) είναι ομοσπονδιακό υποκείμενο της Ρωσίας, υπαγόμενο στο Ουραλικό Διαμέρισμα. Πρωτεύουσα του όμπλαστ και ολόκληρου του Ουραλικού διαμερίσματος είναι το Γεκατερίνμπουργκ (1.349.772 κάτοικοι - απογρ. 2010). 

Το Σβερντλόφσκ είναι το 5ο σε πληθυσμό ομοσπονδιακό υποκείμενο της Ρωσίας και το 1ο στα ασιατικά εδάφη. Πέραν της πρωτεύουσας, διαθέτει ακόμα πέντε πόλεις με πληθυσμό κοντά ή άνω των 100.000 κατοίκων: Νίζνι Ταγκίλ (361.811), Κάμενσκ Ουράλσκι (174.689), Περβουράλσκ (124.528), Σερόφ (99.373), Νοβουράλσκ (85.522). Το Νοβουράλσκ είναι κλειστή πόλη λόγω των πυρηνικών του εγκαταστάσεων - για να το επισκεφθεί κανείς, χρειάζεται ειδική αιτιολογημένη άδεια από τις αρχές. Γενικά είναι μια περιοχή με υψηλή αστικοποίηση, οφειλόμενη στη βαριά βιομηχανία - περίπου 12% της ρωσικής βιομηχανίας σιδήρου και χάλυβα είναι συγκεντρωμένο σε αυτό το όμπλαστ.

Σύμφωνα με την απογραφή πληθυσμού του 2002, υπερτερούν οι ρωσικής καταγωγής (89,2%) και ακολουθούν οι Τάταροι (3,8%).Υπήρξαν επίσης 1.979 κάτοικοι (0,05%) που δήλωσαν Έλληνες.


Σβερντλοφσκ
Κόμμα της Ευρωπαϊκής Αριστεράς

Το **Κόμμα της Ευρωπαϊκής Αριστεράς** (στα αγγλικά, *Party of the European Left*) ή απλά **Ευρωπαϊκή Αριστερά** (στα αγγλικά, *European Left*), γνωστό και με το ακρωνύμιο **Κ.Ε.Α.**, είναι ένα πολιτικό κόμμα σε ευρωπαϊκό επίπεδο το οποίο αποτελείται από σοσιαλιστικά και κομμουνιστικά κόμματα χωρών της Ευρωπαϊκής Ένωσης και άλλων ευρωπαϊκών χωρών.

Τον Ιανουάριο του 2004 μετά από πρωτοβουλία 11 κομμάτων, μεταξύ των οποίων ο Συνασπισμός της Αριστεράς, των Κινημάτων και της Οικολογίας από την Ελλάδα, προτάθηκε η δημιουργία του, η οποία επικυρώθηκε τον Μάιο του 2004.

## Συνέδρια
Το ιδρυτικό συνέδριο του κόμματος πραγματοποιήθηκε στην Αθήνα στις 8 Οκτωβρίου 2005. Το δεύτερο συνέδριο του κόμματος πραγματοποιήθηκε 23-25 Νοεμβρίου 2007 στην Πράγα.

## Ευρωπαϊκοί θεσμοί
### Ευρωπαϊκό Συμβούλιο
Το Κόμμα της Ευρωπαϊκής Αριστεράς δεν εκπροσωπείται από κάποιον αρχηγό κυβέρνησης στο Ευρωπαϊκό Συμβούλιο.

## Μέλη

## Εξωτερικοί σύνδεσμοι
* Επίσημη ιστοσελίδα

Κατηγορία:Πανευρωπαϊκά πολιτικά κόμματα
Λουί Μπράιγ

Ο **Λουί Μπράιγ** (*Louis Braille*, 4 Ιανουαρίου 1809 - 6 Ιανουαρίου 1852) ήταν Γάλλος, εφευρέτης συστήματος γραφής και ανάγνωσης για τυφλούς που χρησιμοποιείται έως σήμερα.

Γεννήθηκε το 1809 στο χωριό Κουπβρέ (Coupvray) κοντά στο Παρίσι. Τυφλώθηκε στο ένα μάτι πολύ μικρός, στην ηλικία των τριών ετών, ύστερα από τραυματισμό με αιχμηρό αντικείμενο, καθώς βοηθούσε τον πατέρα του στην κατασκευή εξαρτημάτων ίππευσης, ενώ αργότερα η μόλυνση μεταδόθηκε και στο άλλο του μάτι, και ως την ηλικία των 5 ετών είχε μείνει τυφλός. Οι γονείς του τον έστειλαν στο Βασιλικό Ινστιτούτο Τυφλών στο Παρίσι, όπου εκπαιδεύονταν τυφλά παιδιά.

Ο Μπράιγ όμως δεν ήταν ευχαριστημένος, γιατί το σύστημα ανάγνωσης που χρησιμοποιούσαν ήταν δύσχρηστο με χοντρούς χαρακτήρες και τα βιβλία ήταν μόνο 14 με αποτέλεσμα το μάθημα να γίνεται προφορικά. Έτσι κατάφερε, μετά από προσπάθειες πέντε ετών, να δημιουργήσει ένα καινούριο ειδικό αλφάβητο για τυφλούς. Όταν παρουσίασε την μέθοδό του, άλλοι έδειξαν την ικανοποίησή τους, ενώ άλλοι υποστήριξαν πως το σύστημα ήταν κουραστικό και όχι αποδοτικό.

Ο Μπράιγ απογοητεύτηκε, αλλά δεν σταμάτησε τις προσπάθειες και βρήκε τρόπο ώστε οι τυφλοί να διδάσκονται και μαθηματικά και μουσική. Εφηύρε ακόμα και μια γραφομηχανή, με την οποία έχουν τη δυνατότητα οι τυφλοί να γράφουν, όπως και οι βλέποντες.

Το έργο του Μπράιγ, που πέθανε το 1852, αναγνωρίστηκε πάντως όσο ζούσε και εξακολουθεί να χρησιμοποιείται ως σήμερα.

## Παραπομπές


## Δείτε επίσης
* Κώδικας Μπράιγ
* Ελληνικός κώδικας Μπράιγ

Κατηγορία:Γάλλοι εφευρέτες
Κατηγορία:Τυφλοί μουσικοί
Μ
Μητροπολίτης Δημητριάδος και Αλμυρού Ιγνάτιος

Ο **Μητροπολίτης Ιγνάτιος** (κατά κόσμον *Παναγιώτης Γεωργακόπουλος*, Άγιος Δημήτριος Αττικής, 25 Απριλίου 1956) είναι Έλληνας θεολόγος, παρουσιαστής και ιεράρχης της Εκκλησίας της Ελλάδος, ο οποίος διατελεί Μητροπολίτης Δημητριάδος και Αλμυρού από το 1998.

## Βιογραφικά στοιχεία
Γεννήθηκε στον Άγιο Δημήτριο Αττικής το 1956. Φοίτησε στην Ριζάρειο Εκκλησιαστική Σχολή Αθηνών και στη Θεολογική Σχολή του Πανεπιστημίου Αθηνών.

Τον Ιούλιο του 1975 εκάρη μοναχός στην Ιερά Μονή Παναγίας Χρυσοπηγής. Χειροτονήθηκε διάκονος το 1976 και πρεσβύτερος το 1983. Διατέλεσε Πρωτοσύγκελλος της Ιεράς Μητροπόλεως Πειραιώς (1984-1998), διευθυντής του Ραδιοφωνικού σταθμού «Πειραϊκή Εκκλησία», καθώς και εκπρόσωπος τύπου της Ιεράς Αρχιεπισκοπής Αθηνών. Έγινε ιδιαίτερα γνωστός από την Κυριακάτικη πρωινή εκπομπή διαλόγου «Αρχονταρίκι», την οποία παρουσίαζε από το 1992 μέχρι και το 2011 στην ΕΡΤ.

Στις 10 Οκτωβρίου 1998 χειροτονήθηκε Μητροπολίτης Δημητριάδος και Αλμυρού και ενθρονίστηκε στις 14 Νοεμβρίου. Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης.

Σε συνέντευξή του δήλωσε πως «*όποιος αρνείται την προσφορά στους πρόσφυγες και τους μετανάστες δεν είναι ούτε Έλληνας, ούτε Ορθόδοξος* και ότι *στους πρόσφυγες και τους μετανάστες είναι ο Χριστός σήμερα. Αυτόν τον Χριστό διδάσκουμε»*.

## Παραπομπές


## Πηγές
* 
* 

Ιγνάτιος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κάμενα Ηλείας

**Κάμενα** είναι η ονομασία χωριού του νομού Ηλείας, στην ανατολική πλευρά του νομού.

Η ιστορία του χωριού ξεκινά από τα τέλη του 19ου αιώνα, σύνφωνα με πλάκα που υπήρχε στην παλιά πέτρινη εκκλησία κι ανέφεραι ως ετος κτήσεως το έτος 1875. Πρώτοι ιδρυτές του όπως φαίνεται κι από τα ονόματα των περισσοτέρων σημερινών κατοίκων, προέρχονταν από άλλα ορεινότερα γειτονικά χωριά και κυρίως την Νεμούτα. Το γόνιμο έδαφος, τα άφθονα νερά και ο εύφορος κάμπος του Αλφειού θα πρέπει να ήταν οι λόγοι της μετεγκατάστασής τους και της δημιουργίας του νέου χωριού, το όνομα του οποίου -κατά την επικρατέστερη άποψη-  μπορεί να προήλθε από τα πολλά καμίνια για ασβέστη (ασβεστοκάμινα) που υπήρχαν και των οποίων απομεινάρια σώζονταν έως και πριν μερικά χρόνια. Κατά μια άλλη κι ίσως  λογικοφανέστερη άποψη,  πρέπει να προέρχεται από την φράση *στα καμένα* που λεγόταν για το μικρό χωριό που φαίνεται να υπήρχε κατά την Τουρκοκρατία και κάηκε μετά την επανάσταση του 1821. Στην περιοχή κοντά στο ποτάμι με τις υπεραιωνόβιες ελιές που και σήμερα λέγεται Παλιοκάμενα και Πράσας από το χρώμα πράσινο και από τα πολλά πράσα,  όπως έλεγαν οι παλιοί. Παλιοκάμενα ήταν και  το αρχικό όνομα του συνοικισμού,στην περιοχή αυτή, έχουν βρεθεί ίχνη παλαιότερης κατοικήσεως όπως κεραμίδια και πυθάρια.

Τα όρια του χωριού εκτείνονται σε αρκετές χιλιάδες τετρ. μέτρα αφού στα βόρεια φτάνει να συνορεύει με το ιστορικό Λάλα και το όρος Φολόη, από όπου πηγάζει το ρέμα που γίνεται το φυσικό όριο προς στα δυτικά με το χωριό Μουριά, βορειοανατολικά συνορεύει με τον Ξυρόκαμπο από όπου πηγάζει το ρέμα που είναι το φυσικό όριο με τα χωριά Λούβρο και Βασιλάκι και τέλος, στα νότια με τον Αλφειό και το Παλιοφάναρο που είναι τα όρια των δύο επαρχειών (Ηλείας και Ολυμπίας) του Νομού. Η Κάμενα είναι χτισμένη στην πλαγιά ενός λόφου στους πρόποδες του οποίου κυλάει το Καμενέικο ρέμα (ο Λευκυανίας, κατά τον Παυσανία) και τα περίπου 80 σπίτια της εκτείνονται σε τέσσερις γειτονιές συν τον συνοικισμό. Στο μεγαλύτερο επίπεδο σημείο του χωριού είναι χτισμένη η εκκλησία του Αγίου Γεωργίου και το δημοτικό σχολείο που τις δεκαετίες του '60 - '70 που είχε και την μεγαλύτερη πληθυσμιακή του ακμή, είχε δυο δασκάλους και περισσότερους από 70 μαθητές. Είχε δικό του νερόμυλο, ο οποίος διατηρείται σε άριστη κατάσταση, ελαιοτριβείο και έως τα μέσα της δεκαετίας του '80, σαμαράδικο, κουρείο, τσαγκάρικο, κρεοπωλείο και τέσσερα μπακάλικα/καφενεία.

Οι κάτοικοι, αγρότες κυρίως, ασχολήθηκαν με τις καλλιέργειες, την κτηνοτροφία και την προσοδοφόρα συλλογή ρετσινιού από τα πεύκα των μεγάλων δασικών εκτάσεων του χωριού. Λόγω δε της γειτνίασης με τα Αρχαία Ολύμπια και της τουριστικής ανάπτιξης της περιοχής, ασχολούνται και με τα τουριστικά επαγγέλματα. Σήμερα, αν και με λιγότερους κατοίκους -περίπου 200 μόνιμους- το χωριό και ο συνοικισμός Νέα Κάμενα, με τα περισσότερα παλαιά σπίτια ανακαινισμένα αλλά και αρκετά καινούργια, είναι ένα τυπικό ημιορεινό χωριό.

## Παραπομπές


Κατηγορία:Χωριά της περιφερειακής ενότητας Ηλείας
Ηχητική ενέργεια

**Ηχητική ενέργεια** χαρακτηρίζεται εκείνη η ενέργεια που γίνεται αντιληπτή από το αισθητήριο όργανο της ακοής, το αφτί. Δηλαδή η ενέργεια που προκαλεί (διεγείρει) την αίσθηση της ακοής ,  δηλαδή το έργο που παράγει η ηχητική πηγή το οποίο μετατρέπεται σε κινητική και δυναμική ενέργεια των μορίων του μέσου διάδοσης και έτσι μεταφέρεται από κάθε μόριο στα γειτονικά του.

Η *ηχητική ενέργεια* δεν είναι τίποτε άλλο από ταλαντώσεις που φθάνουν ως ηχητικό κύμα στο αφτί όπου και μετατρέπεται σε ηλεκτρικό σήμα που μέσω του ακουστικού νεύρου οδηγείται στον εγκέφαλο και δημιουργεί την αίσθηση της ακοής. Ο ήχος διαδίδεται σε όλα τα υλικά οποιασδήποτε μορφής. Να σημειωθεί ότι ο ήχος δεν διαδίδεται στο κενό.

Κατηγορία:Μορφές ενέργειας
Κατηγορία:Ήχος
Κατηγορία:Ακουστική
Κατηγορία:Ισχύς (φυσική)
Ενέργεια ακτινοβολίας

**Ενέργεια ακτινοβολίας** ονομάζεται η ενέργεια που περιέχεται στα ηλεκτρομαγνητικά κύματα (ή φωτόνια, αναλόγως του τρόπου που μετράμε την ακτινοβολία αυτή) που εκπέμπονται από μια πηγή ηλεκτρομαγνητικής ακτινοβολίας τα οποία διαδίδονται στον κενό χώρο με την ταχύτητα του φωτός.

Η ενέργεια αυτή μεταδίδεται κυρίως στο κενό καθώς και μέσα από διάφορα υλικά, αν η ύλη επιτρέπει στη συγκεκριμένη συχνότητα του ηλεκτρομαγνητικού κύματος να την διαπεράσει, όπως π.χ. το φως μπορεί και περνά από το διαφανές γυαλί. Όταν προσπαθεί να διέλθει μέσα από ύλη, η ακτινοβολία είτε σκεδάζεται, είτε απορροφάται και μετατρέπεται σε άλλης μορφής ενέργεια όπως η θερμότητα ή η ηλεκτρική ενέργεια, είτε απορροφάται και επανεκπέμπεται (φθορισμός) ή απλά διέρχεται μέσα από την ύλη χωρίς φαινομενικά να αλληλεπιδρά με αυτήν, αν και η ταχύτητα διέλευσης αλλάζει σε σχέση με την ταχύτητα στο κενό. Στην περίπτωση του φθορισμού έχουμε απώλεια ενέργειας καθώς το υλικό κατακρατεί ενέργεια και η ακτινοβολία που επανεκπέμπεται είναι μικρότερης συχνότητας από την προσπίπτουσα.

Πηγή ακτινοβολίας μπορεί να είναι μια φωτιά, ο Ήλιος, ένα αναμμένο ηλεκτρικό σίδερο, μια κεραία εκπομπής ενός ραδιοφωνικού ή τηλεοπτικού σταθμού, ένα ραδιενεργό υλικό που εκπέμπει ακτίνες γ, ένας αστέρας νετρονίων που εκπέμπει ακτίνες χ, ένα ρήγμα στη Γη την ώρα ενός σεισμού κλπ.

## Παραπομπές


ακτινοβολια
Κατηγορία:Ηλεκτρομαγνητική ακτινοβολία
Πάνθηρας (αποσαφήνιση)

Ο όρος **πάνθηρας** μπορεί να αναφέρεται στα εξής:

* Στην αιλουρίδα γνωστή και ως λεοπάρδαλη αλλά και γενικά στα αιλουροειδή του γένους Panthera (*Πάνθηρες*). Ειδικότερα, στα ζώα του προηγούμενου γένους (ανεξάρτητα από το είδος) των οποίων ο φαινότυπος έχει μαύρο χρώμα πέις (Μαύρος πάνθηρας, ή απλά *πάνθηρας*).
 
* Στο καρτούν Ροζ Πάνθηρας.

* Στην αμερικανική κωμωδία Ο Ροζ Πάνθηρ.

* Στο γερμανικό τανκ «πάντσερ» του β΄ παγκοσμίου πολέμου.

* Στο αντιτορπιλικό «Πάνθηρ».
Κρυονέρι Αιτωλοακαρνανίας

*Για οικισμούς με το ίδιο όνομα δείτε το λήμμα: [[Κρυονέρι (αποσαφήνιση)]]*
*Για τον οικισμό Κρυονέρια στην ορεινή Ναυπακτία δείτε: [[Κρυονέρια Αιτωλοακαρνανίας]]*

Το **Κρυονέρι** είναι παραλιακός οικισμός του χωριού Γαλατά στην Περιφερειακή Ενότητα Αιτωλοακαρνανίας.

## Γεωγραφία - Αξιοθέατα
Το Κρυονέρι βρίσκεται κοντά στις εκβολές του ποταμού Εύηνου και αποτελεί έναν από τους πιο σημαντικούς καλοκαιρινούς προορισμούς στο νομό. Απέχει 28 χλμ. ανατολικά από το Αντίρριο και 17,5 δυτικά από το Μεσολόγγι. Αποτελεί τουριστικό θέρετρο με πλήθος από ενοικιαζόμενα δωμάτια και οργανωμένη παραλία με αρκετά καταστήματα. Η περιοχή διαθέτει ένα εντυπωσιακό τοπίο λόγω του ότι ακριβώς πάνω από τη θάλασσα και δίπλα στην παραλία υψώνεται κατακόρυφα ο ορεινός όγκος της Βαράσοβας που αποτελεί έναν από τους πιο γνωστούς τόπους αναρρίχησης στην Ελλάδα. Στην παραλία κατέληγε η γραμμή *[[Σιδηροδρομική γραμμή Κρυονερίου - Αγρινίου|Αγρινίου-Μεσολογγίου-Κρυονερίου]]* του ιστορικού Σιδηρόδρομου Βορειοδυτικής Ελλάδας (ΣΒΔΕ) και στον μώλο φορτώνονταν τα βαγόνια σε καράβι για τη μεταφορά τους στην Πάτρα που βρίσκεται ακριβώς απέναντι.

## Διοικητικά - Πληθυσμιακά
Ως οικισμός αναφέρεται επίσημα για πρώτη φορά το 1912 στο ΦΕΚ 261Α - 31/08/1912 να προσαρτάται στην τότε κοινότητα Γαλατά. Το 1997 με το ΦΕΚ 244Α - 04/12/1997 αποσπάται από την κοινότητα Γαλατά και προσαρτάται στον τότε δήμο Χάλκειας. Σύμφωνα με το σχέδιο Καλλικράτης μαζί με τον Γαλατά συναποτελούν την τοπική κοινότητα Γαλατά που ανήκει στη Δημοτική Ενότητα Χαλκείας του Δήμου Ναυπακτίας και σύμφωνα με την απογραφή του 2011 έχει πληθυσμό 94 κατοίκους.

### Απογραφές πληθυσμού

* το 1951 και 1961 απογράφηκε ως Σταθμός Κρυονερίου

## Προσωπικότητες
### Καλλιτέχνες
* Γιάννης Τσιμιτσέλης (1981), ηθοποιός

## Δείτε επίσης
* Βαράσοβα, όρος της Αιτωλοακαρνανίας.

## Φωτογραφίες

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Παραλίες της Ελλάδας
Κατηγορία:Δήμος Ναυπακτίας
Λανσάνα Κουγιατέ

Ο **Λανσάνα Κουγιατέ ** (*Lansana Kouyaté*, 1950-) είναι πολιτικός, που χρημάτισε πρωθυπουργός της Γουινέας από το 2007 έως τον Μάιο του 2008.

## Βιογραφικά στοιχεία
Γεννήθηκε στην Κομπά στις 15 Ιουλίου 1950 και σπούδασε στο Πανεπιστήμιο του Κονακρί. Ακολούθησε πολιτική και διπλωματική καριέρα. Το 1992 έγινε μόνιμος απεσταλμένος των Ηνωμένων Εθνών στη Γουινέα. Το 1997 ανέλαβε Γραμματέας της Δυτικοαφρικανικής Οικονομικής Κοινότητας (ECOWAS), αξίωμα που κατείχε μέχρι το 2002. Τιμήθηκε μεταξύ άλλων με τη Λεγεώνα της Τιμής.

## Πρωθυπουργία
Ο Κουγιατέ διορίστηκε πρωθυπουργός στις 26 Φεβρουαρίου 2007. Ο διορισμός του είχε αποτέλεσμα να τερματιστεί η κρίση της κυβέρνησης με τα συνδικάτα, τα οποία άλλωστε πρότειναν τον Κουγιατέ στον πρόεδρο Λανσάνα Κοντέ.

Στις 20 Μαΐου του 2008 ο Κουγιατέ απολύθηκε. από τον Πρόεδρο Κοντέ με Προεδρικό Διάταγμα και αντικαταστάθηκε την ίδια ημέρα από τον Αχμέτ Τιντιάν Σουαρέ

Ο Κουγιατέ έλαβε μέρος στις προεδρικές εκλογές του 2010, στον πρώτο γύρο και ήρθε 4ος με ποσοστό 7,04%.

## Παραπομπές


Κατηγορία:Πρωθυπουργοί της Γουινέας
Κατηγορία:Ιππότες της Λεγεώνας της Τιμής
Κατηγορία:Διπλωμάτες
Ντελουά Κασιρέ Κουμακογιέ

Ο **Ντέλουα Κασιρέ Κουμακόγιε** (*Nouradine Delwa Kassiré Koumakoye*, 31 Δεκεμβρίου 1949) είναι πολιτικός από το Τσαντ. Χρημάτισε πρωθυπουργός της αφρικανικής χώρας από το 1993 ως το 1995 και ξανά από το 2007 ως το 2008. Στη συνέχεια ανέλαβε πρόεδρος του Οικονομικού, Κοινωνικού και Πολιτιστικού Συμβουλίου.

## Καριέρα
Γεννήθηκε το 1949. Τη δεκαετία του 1980 και στις αρχές της δεκαετίας του 1990 υπηρέτησε ως υπουργός.  Είναι Πρόεδρος του Εθνικού Συναγερμού για την Ανάπτυξη και την Πρόοδο (VIVA-RNDP).. Από τις 6 Νοεμβρίου 1993 μέχρι τις 8 Απριλίου 1995 ήταν για πρώτη φορά πρωθυπουργός. Ήταν υποψήφιος στις προεδρικές εκλογές του 1996, λαμβάνοντας το 2,29% των ψήφων. Στις προεδρικές εκλογές του 2001 πήρε 2,36% και σε αυτές του 2006 ήρθε δεύτερος με 15,13% των ψήφων. Τον Αύγουστο του 2006 έγινε υπουργός Προεδρίας για την Ανάπτυξη της Υπαίθρου και τις Πόλεις. Μετά το θάνατο του Πασκάλ Γιοαντιμνατζί έγινε πρωθυπουργός, στις 26 Φεβρουαρίου του 2007. Παρέμεινε στην πρωθυπουργία ως τις 16 Απριλίου του 2008.

## Παραπομπές


Κουμακογιε
Έλλη (φρεγάτα)

Η φρεγάτα **Έλλη** (**Φ/Γ Έλλη F-450**) είναι το πρώτο πλοίο του τύπου φρεγατών Έλλη του Ελληνικού Πολεμικού Ναυτικού και το τρίτο πλοίο με αυτό το όνομα. Βασίζεται στον τύπο φρεγατών Kortenaer του Ολλανδικού Ναυτικού και κατασκευάστηκε σε Ολλανδικό ναυπηγείο. Αντίθετα όμως με τα υπόλοιπα πλοία αυτού του τύπου του Ελληνικού Ναυτικού δεν εντάχθηκε στο Ολλανδικό Ναυτικό αλλά πουλήθηκε απευθείας στην Ελλάδα.

Η Φ/Γ Έλλη κατασκευάστηκε στα ναυπηγεία Koninklijka Maatschappij de Schelde του Vlissingen της Ολλανδίας μαζί με την φρεγάτα Λήμνος ως μέρος συμβολαίου για δύο πλοία από την Ελληνική κυβέρνηση. Η παραλαβή του πλοίου έγινε στις 10 Οκτωβρίου 1981 με κυβερνήτη τον Αντιπλοίαρχο ΠΝ Γρηγόρη Δεμέστιχα. Κατέπλευσε στην Ελλάδα στις 15 Νοεμβρίου του ιδίου έτους.

Η Φ/Γ Έλλη πήρε μέρος στον Πόλεμο του Κόλπου την περίοδο 1990-91, εφαρμόζοντας τις αποφάσεις του Ο.Η.Ε. για το Ιράκ στην περιοχή της Ερυθράς Θάλασσας.

## Γενικά Χαρακτηριστικά
thumb|300px|Φ/Γ ΈΛΛΗ
thumb|300px|Ο Θυρεός του Φ/Γ ΕΛΛΗ,πιστό αντίγραφο της εικόνας της Παναγίας της Τήνου
* Εκτόπισμα: 3500 t (3,800 t max)
* Μήκος: 130 m 
* Πλάτος: 14.5 m 
* Βύθισμα: 4.4 m 
* Πρόωση: Σύστημα COGOG (Combined gas or gas).
** 2 αεροστρόβιλοι Rolls Royce Tyne RM1C, ισχύος 4,900 shp έκαστος
** 2 αεροστρόβιλοι Rolls Royce Olympus TM3B, ισχύος 25,700 shp έκαστος
** 2 προπέλες
** Εμβέλεια: 4,700 ναυτικά μίλια με μέση ταχύτητα 16 κόμβων
** Ταχύτητα Πλεύσης: 20 κόμβοι
** Μέγιστη Ταχύτητα: 30 κόμβοι
* Οπλισμός:
** 2 πυροβόλα OTO-Melara Compatto 76&nbsp;mm 
** 8 πύραυλοι κατά στόχων επιφανείας RGM-84 Harpoon (2 τετραπλοί εκτοξευτές)
** 8 αντιαεροπορικοί πύραυλοι RIM-7 Sea Sparrow (1 εκτοξευτής)
** 4 τορπιλοσωλήνες Mk46 (2 διπλοί εκτοξευτές)
** 2 Mk15 Phalanx CIWS 20&nbsp;mm
* Πλήρωμα: 176-196
* Ελικόπτερα: 2 ελικόπτερα ΑΒ-212

## Βιβλιογραφία
* Eric Wertheim, *The Naval Institute Guide to Combat Fleets of the World*, Naval Institute Press, 2007

## Εξωτερικοί σύνδεσμοι
* Η Φ/Γ Έλλη στην επίσημη ιστοσελίδα του Ελληνικού Πολεμικού Ναυτικού

Κατηγορία:Ελληνικές φρεγάτες
Αζόφ

Με το όνομα **Αζόφ** φέρονται οι:

*Αζόφ (πόλη), πόλη παρά τις εκβολές του ποταμού Ντον, βόρεια του Καυκάσου, στον ΒΑ. άκρο της Αζοφικής θάλασσας.
*Αζόφ (δίκροτο), ιστορικό ρωσικό πλοίο, ναυαρχίδα, επί της οποίας επέβαινε ο ναύαρχος Χέυδεν στη Ναυμαχία του Ναβαρίνου.
*Θάλασσα Αζόφ ή Αζοφική θάλασσα, το ΒΑ. τμήμα της Μαύρης θάλασσας.
*Τάγμα Αζόφ στρατιωτική μονάδα στην Ουκρανία.
Αζόφ (δίκροτο)

Το **Αζόφ** ήταν ένα ιστορικό πολεμικό ιστιοφόρο δίκροτο, με 74 πυροβόλα, ναυαρχίδα του ρωσικού στόλου, που συμμετείχε στη Ναυμαχία του Ναβαρίνου (20 Οκτωβρίου 1827), στην οποία και επέβαινε ο ναύαρχος Χέυδεν, ενώ κυβερνήτης της ήταν ο πλοίαρχος Λαζάρεφ.

Στη ναυμαχία εκείνη πλέοντας η «Αζόφ» επικεφαλής και σε αρκετή απόσταση της ρωσικής μοίρας που καθυστερούσε λόγω άπνοιας δέχθηκε τις ομοβροντίες πέντε συγχρόνως εχθρικών πλοίων από τις οποίες και βρέθηκε σε εξαιρετικά δύσκολη θέση, βαλλόμενη ταυτόχρονα και από παράκτια φρούρια. Στη κατάσταση εκείνη το ουραγό πλοίο «Μπρεσλάου» της γαλλικής μοίρας του ναυάρχου Δεριγνύ, που προπορευόταν και που δεχόταν ομοίως βολές, μοίρασε με την Αζόφ τις κατά πλευρά βολές τους τόσο κατά των παράκτιων πυροβολείων όσο και κατά του κέντρου της τουρκοαιγυπτιακής παράταξης.

Αργότερα ο Ιωάννης Καποδίστριας όταν είχε ψυχραθεί με τον Κόδριγκτον για το θέμα του Συντάγματος, εγκατέλειψε το αγγλικό δίκροτο "Ουώρσπαϊτ", που είχε επιβιβαστεί από την Αίγινα, και επιβιβάστηκε σ΄ αυτό το πλοίο, στις 28 Ιουλίου του 1827, στη Ζάκυνθο, προκειμένου να επιθεωρήσει στο Δραγαμέστι (κοντά στο σημερινό Αστακό) το στρατόπεδο του Τσούρτζ.

Το δίκροτο Αζόφ για μακρύ χρόνο ναυλοχούσε στον Πόρο, όπου ο γηραιός ναύαρχος συνδέθηκε φιλικά με τον Εμμανουήλ Τομπάζη στον οποίο τα Χριστούγεννα του 1828 στην ονομαστική του εορτή του πρόσφερε ως δώρο δύο μανταρινιές που τοποθετήθηκαν σε ξύλινες γλάστρες στην αίθουσα του ναυάρχου Τομπάζη, σε ανάμνηση της ιστορικής ναυμαχίας, όταν και οι δύο έλαβαν το «βάπτισμα του πυρός» για την ανεξαρτησία της Ελλάδας.

Οι μανταρινιές εκείνες που λέγεται πως και οι δύο ναύαρχοι ιδιόχειρα φύτεψαν στο κτήμα του Τομπάζη στον Πόρο ήταν οι πρώτες που φυτεύτηκαν στην Ελλάδα και των οποίων ο καρπός τους ήταν μέχρι τότε άγνωστος.

Το δίκροτο Αζόφ, που οι Έλληνες το αποκαλούσαν "Δελίνιο" (εκ του γαλλικού όρου), παρέμεινε τελικά στα ελληνικά νερά μέχρι και τα πρώτα χρόνια της βασιλείας του Όθωνα.

Κατηγορία:Ρωσικά πολεμικά πλοία
Κατηγορία:Πόρος
Ανατολή αστέρων

Οι κύκλοι απόκλισης των αστέρων υπό κατάλληλες συνθήκες '''δ''' και '''φ'''  τέμνουν τον μαθηματικό ορίζοντα σε δύο σημεία **Α** και **Δ**, δηλαδή δύο φορές το 24ωρο όταν διέρχονται, κατά την φαινομενική τους κίνηση τον μαθηματικό ορίζοντα.

Στο σημείο **Α** απ΄ όπου και αρχίζουν αυτοί να είναι ορατοί, (άρα **[[Αληθές ύψος|Ηλ]]=0°**), λέμε ότι **ανατέλουν** και στο σημείο **Δ**, (επίσης **[[Αληθές ύψος|Ηλ]]=0°**), λέμε ότι **δύουν**.
Τα δε σημεία αυτά ονομάζουμε **ανατολή** και **δύση** των αστέρων. Από τον σημείο της ανατολής μέχρι το σημείο της δύσης οι αστέρες διαγράφουν το λεγόμενο **ημερινό τόξο** ή *ημερήσιο τόξο* του κύκλου απόκλισής των. Και αντίθετα από της δύσης μέχρι της ανατολής τους το **νυκτερινό τόξο**. Η μέγιστη τιμή ύψους του ημερινού τόξου είναι η άνω μεσημβρινή διάβαση του αστέρος ή η μεσημβρία για τον Ήλιο και αντίθετα η κάτω μεσημβρινή διάβαση του αστέρα ή το μεσονύκτιο για τον Ήλιο.

Τα σημεία ανατολής και δύσης των ουρανίων σωμάτων δεν παραμένουν σταθερά, αλλά μεταβάλλονται καθώς μεταβάλλονται τα στοιχεία **δ** και **φ** ή και ενός εξ αυτών. Υπό ορισμένες συνθήκες των στοιχείων αυτών είναι δυνατόν αστέρες να μη τέμνουν καθόλου τον μαθηματικό ορίζοντα και να παραμένουν συνεχώς είτε πάνω (αειφανείς), είτε κάτω από τον ορίζοντα (αφανείς).

Ειδικότερα οι ώρες ανατολής και δύσης του Ηλίου και της Σελήνης φέρονται καταχωρημένες στις αστρονομικές εφημερίδες.

Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Αλέξανδρος Α. Πάλλης

Ο **Αλέξανδρος Πάλλης** (Βομβάη, 20 Οκτωβρίου 1883-1975) ήταν πολιτικός και συγγραφέας, γιος του λογοτέχνη Αλέξανδρου Πάλλη.
## Βιογραφικά στοιχεία
Γεννήθηκε στην Βομβάη των Ινδιών. Σπούδασε στο Πανεπιστήμιο της Οξφόρδης με διδακτορικό. Εργάστηκε αρχικά πέντε χρόνια στην Αγγλική διοίκηση της Αιγύπτου.  Μεταξύ 1916 και 1918 διετέλεσε γενικός γραμματέας της Γενικής Διοίκησης Μακεδονίας, και το 1924-25 ήταν μέλος της Μικτής Επιτροπής Ανταλλαγής Ελληνοτουρκικών Πληθυσμών της Συνθήκης της Λωζάνης. Το 1933 εξελέγη βουλευτής Σερρών και αργότερα διορίστηκε έκτακτος πληρεξούσιος υπουργός στην πρεσβεία του Λονδίνου. 

## Συγγραφικό έργο
**Στατιστική Μελέτη περί των φυλετικών μεταναστεύσεων*, 1925
**Greece’s Anatolian venture and after: a survey of the diplomatic and political aspects of the Greek expedition to Asia Minor (1915-1922)*, 1937
**Για να γνωρίσουμε καλύτερα την Αγγλία και τους Άγγλους*, 1939
**Φυλλάδα του Μεγ'Αλέξανδρου*, 1939
**Σελίδες από την ζωή της παλαιάς γενιτσαρικής Τουρκίας*, 1940
**Reconstruction in Greece since the Liberation: 1945-1946*, 1947
**In the days of the Janissaries; old Turkish life as depicted in the "Travel-book" of Evliyá Chelebi*, 1951
**Ξενητεμένοι Έλληνες*, 1954
**The Cretan drama: the life and memoirs of Prince George of Greece, High Commissioner in Crete (1898-1906)* edited by A. A. Pallis, 1959
**Greek miscellany: a collection of essays on mediaeval and modern Greece*, 1964

## Παραπομπές


## Πηγές
* 

Κατηγορία:Έλληνες συγγραφείς του 20ού αιώνα
Κατηγορία:Βουλευτές Σερρών
Κατηγορία:Έλληνες της Αγγλίας
Ανατολή (αποσαφήνιση)

Με την ονομασία **Ανατολή** μπορεί να αναφερόμαστε σε:

## Γεωγραφία
*Ανατολή, σημείο του ορίζοντα.
*Ανατολή (γεωγραφία), γεωγραφικός όρος.
*Εγγύς Ανατολή, περιοχή της ανατολικής Ασίας.
*Άπω Ανατολή,  περιοχή της ανατολικής και νοτιοανατολικής Ασίας.
*Μέση Ανατολή, περιοχή της δυτικής Ασίας και της βόρειας Αφρικής.

## Αστρονομία
*Ανατολή αστέρων, η εμφάνιση των ουρανίων σωμάτων υπέρ τον ορίζοντα.
*Ανατολή ακρονύκτιος, αστρονομικός όρος των αρχαίων Ελλήνων.
*Ηλιακή ανατολή, ο χρόνος που πραγματοποιείται η ανατολή των ουρανίων σωμάτων.

## Τοπωνύμια
; Σύγχρονοι οικισμοί
*Ανατολή Ιωαννίνων, οικισμός του δήμου Ιωαννιτών της περιφερειακής ενότητας Ιωαννίνων.
*Ανατολή Κοζάνης, οικισμός του δήμου Κοζάνης και της ομώνυμης περιφερειακής ενότητας.
*Ανατολή Λάρισας, οικισμός του δήμου Αγιάς της περιφερειακής ενότητας Λάρισας.
*Ανατολή Λασιθίου, οικισμός του δήμου Ιεράπετρας της περιφερειακής ενότητας Λασιθίου.
*Ανατολή Σερρών, οικισμός του δήμου Σιντικής της περιφερειακής ενότητας Σερρών.
*Ανατολή Φθιώτιδας, οικισμός του δήμου Μακρακώμης της περιφερειακής ενότητας Φθιώτιδας.
; Καταργημένοι οικισμοί
* Ανατολή Άρτας, πρώην οικισμός του νομού Άρτας που καταργήθηκε το 1971.

; Παρώνυμα
* Νέα Ανατολή Λασιθίου, οικισμός του δήμου Ιεράπετρας της περιφερειακής ενότητας Λασιθίου.
* Δήμος Ανατολής, δήμος του νομού Ιωαννίνων την περίοδο 1999 με 2010.

## Διάφορα
*Ανατολικός κόσμος, ως πολιτισμική οντότητα.
*Ανατολή (ανατομία), η οδοντοφυΐα και η ρίζα των νυχιών.
*Ανατολή (θρησκεία), θεολογική ερμηνεία της ιερότητας.
*Ανατολή (σύλλογος), ονομασία ιστορικού μικρασιατικού συλλόγου.

## Δείτε επίσης
* Ανατολικό (αποσαφήνιση)
* Ανατολική (αποσαφήνιση)

Κατηγορία:Αποσαφηνίσεις ελληνικών τοπωνυμίων
Headpointer

thumb|Headpointer
**Headpointer** (*Χεντπόιντερ*) είναι ένα εργαλείο που το χρησιμοποιούν κάποια άτομα τα οποία δεν έχουν την δυνατότητα να χρησιμοποιήσουν τα χέρια τους (δηλαδή δεν μπορούν να τα ελεγξουν όπως θελουν π.χ. έχουν κάποια αστάθεια, σπαστικότητα κτλ). 

Είναι ένα εργαλείο που εφαρμόζεται στο κεφάλι. Αποτελείται από ένα λεπτό, μακρύ σιδερό στη άκρη (που γέρνει κάπως προς τα κάτω) και μια κυρτή πλαστική κατασκευή στην οποία στηρίζεται. 

Η κατασκευή έχει δυο λουράκια και με αυτά στηρίζεται στο κεφάλι. Εκ των οποίων το ένα το πιάνει από πάνω μέχρι κάτω κάθετα και το άλλο κυκλικά οριζόντια.

Βοηθάει κάποιον να εστιάσει και να πατήσει τα πλήκτρα ενός πληκτρολογίου για παράδειγμα ή την επιφάνεια μιας οθόνης αφής. Επίσης μπορεί να χρισιμοποιηθει μαζί με ένα μεταλλικό ή ξύλινο πλαίσιο πληκτρολόγιου με τρύπες στις θέσεις των πλήκτρων ώστε να μπορεί το άτομο να επιλέξει τα πλήκτρα χωρίς να τα μπερδεύει.

## Από τη μεριά του χρήστη

Με αυτό το εργαλείο το άτομο μπορεί να εκφραστεί καλύτερα ή πιο ελευθέρα από ότι μπορούσε χωρίς αυτό. Ως προς τη χρήση του πρέπει το κεφάλι να έχει κάποια σταθερότητα, είναι παρά πολύ βασικό. 

Ο χρήστης του μπορεί ευκολότερα να χειριστεί τον υπολογιστή ή κάτι αντίστοιχο εφ όσον τις περισσότερες φορές δεν έχει άλλο τρόπο να εκφραστεί και να επικοινωνήσει.

Κατηγορία:Ιατρική τεχνολογία
Κατηγορία:Αλληλεπίδραση Ανθρώπου-Υπολογιστή
Κατηγορία:Αναπηρία
Αζιμούθιο

thumb|240px|Σχηματική αναπαράσταση του αζιμούθιου
Το **Αζιμούθιο** ή **Αζιμούθ**(*), που προέρχεται από την αραβική **Azimouth**, είναι μια από τις οριζόντιες συντεταγμένες καθώς αποτελεί και μια γωνία του τριγώνου θέσεως.

Συνήθως μετριέται από τον Βορρά.

## Είδη αζιμούθιου
Το αζιμούθιο διακρίνεται σε δύο βασικά είδη, ανάλογα του ακολουθούμενου τρόπου εύρεσής του:
:1) αζιμούθιο παρατήρησης: Συμβολίζεται ως **Αζπ** και είναι αυτή που παρατηρείται με την διόπτρα ή διοπτηρία πυξίδα, και 
:2) αζιμούθιο υπολογισμού: που συμβολίζεται ως **Αζλ**, ονομάζεται και **αληθές αζιμούθιο** και υπολογίζεται στην επίλυση του τριγώνου θέσεως.Το αληθές αζιμούθιο αποτελεί μια από τις δύο οριζόντιες συντεταγμένες δια των οποίων προσδιορίζονται ή θέση (το ίχνος) αυτού στην ουράνια σφαίρα, με βάση τον μαθηματικό ορίζοντα. Η άλλη οριζόντια συντεταγμένη είναι το αληθές ύψος. Το αληθές αζιμούθ αποτελεί την αντίστοιχη διόπτευση των ουρανίων σωμάτων και μετριέται είτε ολοκυκλικά, δηλαδή από 0° - 360°, είτε ημικυκλικά, δηλαδή από 0° - 180° από τον Β. ή Ν. ανάλογα του άνω Πόλου του παρατηρητή και εξ αυτού Α. ή Ζ (Δυσμάς). και τέλος τεταρτοκυκλικά (μόνο σε ειδικές περιπτώσεις), δηλαδή από 0° - 90° ομοίως εκ του Β. ή Ν. προς Α. ή Ζ.(Δυσμάς). Το συπλήρωμα της τεταρτοκυκλικής τιμής του Αζιμούθ είναι τόξο του μαθηματικού ορίζοντα που περιλαμβάνεται μεταξύ του πρώτου καθέτου και του καθέτου κύκλου του αστέρος το οποίο και χαρακτηρίζεται **εύρος αστέρος** (Amplitude). Παλαιότερα χρησιμοποιούταν μόνο στη αστρονομική ναυτιλία αν και ορισμένοι ναυτιλιακοί πίνακες εξακολουθούν και σήμερα ακόμη να το παρέχουν.
*Αν η διοπτηρία πυξίδα είναι επαναλήπτης γυροσκοπικής πυξίδας, που σημαίνει 0 σφάλμα, τότε το λαμβανόμενο αζιμούθιο θεωρείται *αληθές αζιμούθιο* **Αζλ**.

## Χρησιμότητα
Στη σύγχρονη ναυτιλία το αζιμούθιο χρησιμεύει στις ακόλουθες περιπτώσεις:
:**α)** Στον προσδιορισμό της παραλλαγής - παρεκτροπής των πυξίδων. Συγκεκριμένα συγκρίνοντας το Αζπ και το Αζλ βρίσκεται η παραλλαγή πυξίδας **Πρ**.
:::::::**Πρ = Αζλ - Αζπ** (*αλγεβρικά*)
:Εκ της παραλλαγής και της σύγχρονης απόκλισης προσδιορίζεται η παρεκτροπή πυξίδας **Τρ**.
:::::::**Τρ = Πρ - Απ** (*αλγεβρικά*)
:**β)** Στον προσδιορισμό των κατευθύνσεων και χάραξη των ευθειών θέσεως (αστρονομική ναυτιλία) όπου και απαιτείται η ακριβής τιμή της Αζλ. και
:**γ)** Στην αναγνώριση αστέρων, όπου και χρησιμοποιείται η προσεγγίζουσα τιμή του Αζπ.

Από τα παραπάνω καθίσταται αντιληπτό πόσο απαραίτητα τυγχάνουν τα στοιχεία αυτά (Αζλ και Αζπ) για τον ναυτιλλόμενο που σε όλες τις περιπτώσεις η ζητούμενη ακρίβεια της τιμής του αζιμούθιου, στη πράξη, είναι της τάξεως της μισής μοίρας.

(*) Στην αστρονομική ναυτιλία χρησιμοποιούνται πάντα οι διεθνείς ονομασίες, συνεπώς και εδώ χρησιμοποιείται ο όρος **Αζιμούθ** αντί του εξελληνισμένου *αζιμούθιο*.

## Παραπομπές


## Εξωτερικοί σύνδεσμοι
* 
* 

Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Εφραίμ Κισόν

thumb|Ο Εφραίμ Κισόν το 2001
Ο **Εφραίμ Κισόν** (23 Αυγούστου 1924 - 29 Ιανουαρίου 2005) ήταν Ισραηλινός σατιρικός συγγραφέας και δραματουργός.

Γεννήθηκε στη Βουδαπέστη ως **Φέρεντς Χόφμαν**, όπου σπούδασε γλυπτική και ζωγραφική. Στη διάρκεια του B' Παγκοσμίου Πολέμου συνελήφθη από τους ναζί γλιτώνοντας ως εκ θαύματος τη φυλάκιση σε στρατόπεδο συγκέντρωσης. Εγκαταστάθηκε στο Ισραήλ το 1949, εξελισσόμενος σε έναν καυστικό διηγηματογράφο. Η πολιτική και κοινωνική του σάτιρα ήταν ιδιαίτερα δημοφιλής στην Κεντρική Ευρώπη, πιο πολύ στις γερμανόφωνες χώρες. Θεωρούσε την ίδρυση του Ισραήλ ένα από τα μεγαλύτερα θαύματα του 20ού αιώνα, συχνά όμως η κριτική στη χώρα του -και παρά το γεγονός ότι έγραφε εβραϊκά - δεν υποδεχόταν πάντα τα κείμενά του με ενθουσιασμό. Δηκτικός πάντα, μας άφησε μια σειρά από ειρωνικές ατάκες, όπως: *Πράγματι, οι εφημερίδες στις μέρες μας δεν έχουν κάτι που θα μπορούσε να τους φανεί πολύ χρήσιμο: θωράκιση που δεν αφήνει το πνεύμα να περνάει (κάτι που, βεβαίως, διαθέτει η τηλεόραση)* ή *Όταν αρχίζει κανείς να μοιάζει στη φωτογραφία του διαβατηρίου του, έχει επείγουσα ανάγκη από διακοπές*. Τη δεκαετία του '60, ο Εφραίμ Κισόν διατηρούσε στήλες σε μεγάλες εφημερίδες του Ισραήλ, μέσω των οποίων συχνά καθόριζε τη δημόσια ατζέντα, επηρεάζοντας και τον τότε πρωθυπουργό Λεβί Εσκόλ. Εκτός από τη συγγραφή βιβλίων ασχολήθηκε με το θέατρο και με τον κινηματογράφο. Θεατρικά του έργα και σκετς μεταφράστηκαν σε πολλές χώρες και παίχτηκαν στο θέατρο και στην τηλεόραση. Το 2002 του απονεμήθηκε το βραβείο Ισραήλ για τη λογοτεχνία.

## Παραπομπές


## Εξωτερικοί σύνδεσμοι
*Βιογραφία του Εφραίμ Κισόν – (γερμ.) - (αγγλ.)

Κατηγορία:Ούγγροι συγγραφείς
Κατηγορία:Εβραίοι συγγραφείς
Κατηγορία:Ισραηλινοί συγγραφείς
Κατηγορία:Ισραηλινοί σκηνοθέτες κινηματογράφου